Di siebe Bundesrät regiered eigentlich gmeinsam über alli Gschäfte, aber tatsächlich stönd sie je eim Departement vor (Departementalprinizip) und sind dur das vergliichbar mit Minister in andere Länder. Bedüütsami Underschied bestönd da drin, dass en Bundesrat zugliich no Teil vom Schtaatsoberhaupt isch, und dass es kein richtige Regierigschef mit Wiisigsbefugnis oder wenigschtens Richtlinienkompetenz git. Dr Bundespräsident hät im Vergliich zu de übrige Bundesrät au im äusserschte Fall nur de Stichentscheid binere suscht unentschiedene Abstimmig im Gsamtbundesrat. D Verteilig vo de Departement wird jewiils nach dr Bundesratswahl dur d Bundesrät selber vorgnoo, es gibt uusdrücklich keis Mitwürkigsrecht vom Parlament. D Lischte vo de Departement und de aktuell zueschtändige Bundesrät: